Tunisdagi kasalxonada 11 nafar chaqaloq septik shokdan vafot etdi. Sog‘liqni saqlash vaziri iste’fo berdi

Tunis sog‘liqni saqlash vaziri Abdel Rauf ash-Sharif poytaxtdagi akusherlik markazida chaqaloqlarning ommaviy qirg‘inidan so‘ng iste’foga chiqdi, deya xabar beradi “Meduza”.

Iste’fo prezident tomonidan qabul qilingan.
9-mart kuni Sog‘liqni saqlash vazirligi Tunisdagi akusherlik va neonatologiya markazida ikki kun ichida 11 nafar chaqaloq o‘lganini xabar qildi. Dastlabki ma’lumotlarga ko‘ra, ularning o‘limiga septik shok sabab bo‘lgan.
Hukumat hodisani tekshirish uchun maxsus komissiya tuzgan.